Guillermo Rojo

**Guillermo Rojo Sánchez**, nado na Coruña o 29 de marzo de 1947, é un lingüista galego. Na súa mocidade formou parte do colectivo musical Voces Ceibes.

## Traxectoria 
Estudante de Filoloxía Románica na Universidade de Santiago de Compostela, a súa etapa universitaria coincide coas mobilizacións estudantís compostelás de abril de 1968. Nese contexto, Guillermo Rojo participará no que será considerado o acto fundacional da Nova Canción Galega, o recital na Facultade de Medicina o 26 de abril de 1968. Diante dunhas 2000 persoas, e acompañado de Benedicto, Xavier, Xerardo Moscoso, e Vicente Araguas, Guillermo Rojo interpreta as cancións *Quen tivera vinte anos*, *Tirade ao chan os fusiles*, *A vós irmáns* e *Señor, eu fun poeta*. Deste xeito fica vencellado ao grupo que uns días despois conformará o colectivo Voces Ceibes, e participa tamén do seu concerto máis importante, o 1 de decembro do mesmo 1968 no cine Capitol de Compostela. Guillermo Rojo é un dos membros do colectivo que gravará un traballo discográfico coa casa barcelonesa Edigsa, un EP de catro temas baixo o nome de “Guillermo”. Malia isto, abandonará o colectivo xunto coa carreira musical no ano 1970.
### Carreira como Lingüista 
Formado na escola de Emilio Alarcos, Guillermo Rojo é especialista en teoría sintáctica do español e experto en Lingüística Informática. Dende 1970 imparte clases na Universidade de Santiago de Compostela, sendo catedrático de Lingua Española na mesma dende 1981.

O 27 de xaneiro de 2000 é elixido para ocupar a cadeira **(N)** da Real Academia Española (RAE) como membro de número, substituíndo o escritor Torcuato Luca de Tena, finado en 1999. Tomou posesión o 7 de outubro de 2001 e o seu discurso de ingreso tratou sobre *o lugar da sintaxe nas primeiras gramáticas da Academia*.

É director académico do Banco de Datos do Español e tamén coordinador científico de Lingüística do Centro Ramón Piñeiro para a Investigación en Humanidades, dependente da Xunta de Galicia.

## Obras 
### Discografía 
* *Guillermo* (EP, Edigsa-Galaxia EGCM 5, Barcelona, 1968). Inclúe os temas *A velliña*, *A vós hirmáns*, *Quen tivera vinte anos* e *Vento de inxusticia*.

### Libros 
* *Cláusulas y oraciones* (1978)
* *Aproximación a las actitudes lingüísticas del profesorado de E.G.B. en Galicia* (1979)
* *Aspectos básicos de sintaxis funcional* (1983)
* *El lenguaje, las lenguas y la lingüística* (1986)

### Artigos en revistas 
* "La temporalidad verbal en español", en *Verba: Anuario galego de filoloxia* (1974)
* "Sobre la coordinación de adjetivos en la frase nominal y cuestiones conexas", en *Verba: Anuario galego de filoloxia* (1975)
* "La correlación temporal", en *Verba: Anuario galego de filoloxia* (1976)
* "Réplica a 'Nuevas observaciones sobre la coordinación en la frase nominal'", en *Verba: Anuario galego de filoloxia* (1976)
* "La función sintáctica como forma del significante", en *Verba: Anuario galego de filoloxia* (1979)
* "Conductas y actitudes lingüísticas en Galicia", en *Revista española de lingüística* (1981)
* "Evolución del concepto de función sintácticas de Martinet", en *Verba: Anuario galego de filoloxia* (1981)
* "En torno a las actitudes lingüísticas de los profesores de E.G.B. en Galicia", en *Revista de educación* (1981)
* "La situación lingüística gallega", en *Revista de Occidente* (1982)
* "En torno al concepto de articulación", en *Verba: Anuario galego de filoloxia* (1982)
* "Temporalidad y aspecto en el verbo español", en *LEA: Lingüística española actual* (1988)
* "La base de datos sintácticos del español actual", en *Español actual: Revista de español vivo* (1993)
* "Estado actual y perspectivas de los estudios gramaticales de orientación funcionalista aplicados al español", en *Verba: Anuario galego de filoloxia* (1994)
* "Veinticinco años de estudios sobre sintaxis del español (España)", en *LEA: Lingüística española actual* (2003)

### Colaboracións 
* "Aportaciones al estudio de la auxiliaridad", en *Actas del cuarto Congreso Internacional de Hispanistas* (1982)
* "Diglosia y tipos de diglosia", en *Philologica hispaniensia : in honoren Manuel Alvar* (1985)
* "Relaciones entre temporalidad y aspecto en el verbo español", en *Tiempo y aspecto en español* (1990)
* "Problemas lingüísticos e informáticos en los diccionarios de construcción y régimen", en *Actas del Congreso de la Lengua Española: Sevilla, 7 al 10 octubre, 1992* (1994)
* "Sobre la distribución de las formas "llegara" y "llegase" en español actual", en *Scripta philologica in memoriam Manuel Taboada Cid* (1996)
* "El tiempo verbal: los tiempos simples", en *Gramática descriptiva de la lengua española* (1999)
* "La explotación de la Base de datos sintácticos del español actual (BDS)", en *Gramática española : enseñanza e investigación* (2001)
* "La frecuencia de los esquemas sintácticos clausales en español", en *Lengua, variación y contexto: estudios dedicados a Humberto López Morales* (2003)

Ademais, dirixe proxectos da RAE dende 1995.

## Véxase tamén 
### Bibliografía 
* 
* 
* 
* 
* 

### Ligazóns externas 
* Páxina persoal